**Frits Thaulow** (egentlig Johan Frederik), født 20. oktober 1847 i Christiania, død 5. november 1906) var en norsk maler.

Liv og virke
------------

Frits Thaulow ved staffeliet i friluft ca. 1900. Fotografere av Anders Beer Wilse.
### Bakgrunn

Han var sønn av apoteker Harald Conrad Thaulow (1815–1881) og Nicoline («Nina») Louise Munch (1821–1894), en datter av maleren Jacob Munch. Frits Thaulow er en av de internasjonalt mest kjente norske kunstnerne fra 1800-tallet.

### Utdannelse

Thaulow fikk sin utdannelse ved Kunstakademiet i København i 1870–72, og i 1873–75 var han elev av Hans Gude i Karlsruhe. De påfølgende årene oppholdt han seg for det meste i Paris, der de franske impresjonistene fikk stor betydning for hans kunstneriske utvikling.

### Maler

I 1880 vendte Thaulow hjem som overbevist naturalist. Sammen med Christian Krohg og Erik Werenskiold ble han raskt en av lederne i de unge kunstnernes kamp for et rikere og romsligere norsk kunstmiljø. Thaulow var blant annet med på å etablere den første Høstutstillingen i 1882.

Tidlig i 1880- årene var Thaulow initiativtager til det såkalte «Friluftsakademiet» ved Haugfossen i Modum, hvor han sammen med flere yngre kunstnere, deriblant Kalle Løchen, Gustav Wentzel og Edvard Munch, perfeksjonerte sitt naturalistiske uttrykk. I 1888 havnet sonet han 60 dager i fengsel etter å ha slått ned Aftenpostens eier og redaktør, Amandus Schibsted.

I 1892 slo han seg ned i Frankrike, og han besøkte USA i 1898. Fra samme år bosatte han seg i Paris, der han ble en kjent skikkelse og vant internasjonalt ry, blant annet gjennom å bli antatt ved Salongen.

Mange av Thaulows mest kjente norske motiver er fra Åsgårdstrand, der han også har en sentral plass oppkalt etter seg.

Thaulow giftet seg første gang i 1874 med Ingeborg Charlotte Gad (1852–1908). Ekteskapet ble oppløst i 1886. I 1886 giftet han seg med Alexandra Lasson (1862–1955), en av døtrene til regjeringsadvokat Christian Lasson (1830–1893) og Alexandra Cathrine Henriette von Munthe af Morgenstierne (1838–81). Gjennom sitt annet ekteskap ble Thaulow svoger av blant andre maleren Oda Krohg (gift med Christian Krohg), sangeren og teatersjefen Bokken Lasson, og Soffi Lasson, som var gift med den danske dikter Holger Drachmann. Flere av Lasson-søtrene var kjent for å tilhøre Christiania-bohemen.

Thaulow ble hedret med en rekke norske og utenlandske ordener for sitt virke. Han ble i 1892 utnevnt til ridder av 1. klasse av St. Olavs Orden, og ble i 1905 forfremmet til kommandør av 2. klasse «for fortjenstfuld Kunstnervirksomhed». Han var videre offiser av den franske Æreslegionen, den italienske Sankt Mauritius' og Sankt Lasarus' orden og den tunisiske Iftikhar-ordenen.

Galleri
-------

* Portrett av Frederik Collett 1875*Portrett av Frederik Collett*   
1875
* En elv 1883*En elv*   
1883
* Norsk vinterlandskap 1890*Norsk vinterlandskap*   
1890
* Ambiance Du Soir1893*Ambiance Du Soir*  
1893
* Ponte Pietra, Verona 1894*Ponte Pietra, Verona*   
1894
* Venezia 1894*Venezia*   
1894
* Kveldstemning, Dieppe 1894-1898*Kveldstemning, Dieppe*   
1894-1898
* Et Château i Normandie 1895*Et Château i Normandie*   
1895
* Fra Dieppe med elven Arques 1895*Fra Dieppe med elven Arques*   
1895
* Måneskinn Dieppe 1896*Måneskinn Dieppe*   
1896
* Boulevard de la Madeleine à Paris 1896-1897*Boulevard de la Madeleine à Paris*   
1896-1897
* Fra Akerselven 1897-1901*Fra Akerselven*   
1897-1901
* Marmortrappen 1903*Marmortrappen*   
1903
* En gate i måneskinn 1895*En gate i måneskinn*   
1895
* Place Marbot 1904*Place Marbot*   
1904
* Dordrecht 1905*Dordrecht*   
1905
* Under Rialto-broen i Venezia*Under Rialto-broen i Venezia*
* Utsikt over Venezia*Utsikt over Venezia*
* Hiver à Paris*Hiver à Paris*
* Le Curé*Le Curé*

Referanser
----------

1. 1 2   Kunstindeks Danmark, «Frits Thaulow», Kunstindeks Danmark kunstner ID 22491[Hentet fra Wikidata]
2. 1 2   Kunstindeks Danmark, «Frits Thaulow», Kunstindeks Danmark kunstner ID 1127[Hentet fra Wikidata]
3. 1 2   RKDartists, «Frits Thaulow», RKD kunstner-ID 76972[Hentet fra Wikidata]
4. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
5. 1 2   Norsk biografisk leksikon, Norsk biografisk leksikon ID Frits\_Thaulow[Hentet fra Wikidata]
6. ↑  Frits Thaulow - mannen som slo et slag for kunstnerbevegelsen, *Avtrykk.no*, 13.06.2023
7. ↑  Ordenskanselliet ved O. Delphin Amundsen (1947). «Thaulow, Johan Fredrik (Frits)». *Den Kongelige norske Sankt Olavs orden 1847-1947*. Oslo: Grøndahl & Søn. s. 116.

Eksterne lenker
---------------

* (en) Frits Thaulow – kategori av bilder, video eller lyd på Commons Rediger på Wikidata
* Frits Thaulow i Norsk biografisk leksikon
* Frits Thaulow i Norsk kunstnerleksikon

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Lokalhistoriewiki **·** Store Danske Encyklopædi **·** Brockhaus Enzyklopädie **·** Deutsche Biographie **·** Nationalencyklopedin **·** Historisk befolkningsregister **·** BIBSYS **·** Kunstindeks Danmark **·** Kunstindeks Danmark **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NKC **·** KulturNav **·** KulturNav
 |

Portal: Kunst